لوبلیا ( شنجرفی ) بیر ایللیگ بیتگی لردن و بیر حالداکی قیش دا یاخشی ساخلانیلسا همیشه لیک گوللردندیر. یارپاقلاری کیچیک و بیضی شکیلینده و یارپاقلارین قیراقلاری دیش دیش دیر. بو نوع گولون نئچه ایللیک نوعو واردیر کی بیر ایللیک اَکیلیر.
لوبیلیا نین گولو کیچیک و کپه نه ک شکیلینده دیر. رنگ لری آبی ، آبی رنگینه یاخین آغ ، بوتون آغ، قیرمیزی، بنفش و صورتی دیر.
یاشیل فضادا و باغچا کیمی یئرلرده قیراقدا اَکیلیر. آسلانان سبد لرده و یا گولداندا اَکیلمه ک اوچون گؤزه ل گولدور. چمن ایچینده بیر اوجا گول یئرینده کرتی قیراقلاریندا طرح یاراتماق اوچون لاپ بزه ک یارادان آلچاق و یئرده تئز یاییلان بیتگی لردندیر.
چیچه ک وئرمه ک:
اگر توخوم سه پمه ک قیشین سونلاریندا اولسا ، یای فصلینده گوله گئدیر. اگر قیشین سون آییندا و یازین ایلک آییندا ، اون بئش گون آراسیندا اَکیلسه ، یازین سون آییندان پاییزین ایلک آیینادک گول وئره جکدیر. ائلییه بیله ریک ، قیش فصلینه یاخینلاشاندا، یئر دونمامیشدان قاباق ، بیتگینی یئردن چیخاردیب گولدانا قویاق و سه رین گول ائوینده ساخلاییب ، قیش فصلی نین بویوندادا گوللریندن فایدالاناق.
بیتگی نین ایسته ک لری:
بیر ایللیک لوبلیا ئیله نئچه ایللیک لوبلیانین فرق لری بوندادیرکی بیر ایللیک نوعون بویو آلچاقدیر و یئرده یاییلیب ائنه وئریر و رنگی آبی دیر آمما نئچه ایللیک نوعو یالنیز یوخارییا ساری بوی آتیر و اوجادیر.
بو بیتگی آزجا سه رین و شئهلی باغدا یاخشی بئجه ریر. ایشیغین اویان بویان اولماسینا چوخ حسّاس دئییل. گونه وه ر یئرده و کؤلگه یئرده ده چیچکله نه ر .
گون چوخ ساعات اولان یئرده ، چوخ گول وئریر.
ایستی یئرلرده و آزاد هاوادا گوله دولور آمما سه رین باغچا لاردا لاپ یاخشی و توم چیچه کله نیر. آنجاق ایستی اؤلکه لرده کؤلگه ده اکیلمه لیدیر.
اگر بو بیتگی نین ، چیچکله نن چاغلاری نین اوّلینده ، باشین وورساق ، ائنه وئریب توملاشار و تئز یئرین دولدورار. بیلین کی بو بیتگی نین باشین ووراندا بوته سی تئز دولور و ائنه وئریر . بئله بیر حالدا چیچه کلری چوخ اولور.
چوخالتماق یولو:
بو بیتگی ، توخوم و پیل وورماق یولو ایله چوخالار.
لوبلیانین نارین توخوملاری ایللر اؤز گوجون ساخلایار.
توخوم ، قیشین سونلاریندا اکیله ر و ایکی اوچ هفته دن سونرا بئجه ریب چیخار.
پاییز فصلینده ائله مه ک اولار بیتگینی دیبله ییب ( بئچه لرین دیبدن آییریب و تورپاقدان چیخاردیب ) و باشقا یئرده یا گولداندا اکیب بئجه ردک.
قایناق: اینترنت
/ جامع ترین ژورنال گل و گیاه ایران
چئویریب آرتیران: الف.عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab prs_Arab pes_Arab pes_Arab pes_Arab pes_Arab prs_Arab pes_Arab pes_Arab